Өлкәндәр араһында бәйге көсөргәнешле булды, сөнки сәсәниәләрҙең күбеһе район, Сибай ҡалаһында үткәрелгән асыҡ мөнәжәтселәр бәйгеһендә ҡатнашыусылар-лауреаттар ине. Улар башҡарыуында көйлө мөнәжәттәрҙе, көйһөҙ мөнәжәттәрҙе, нәсихәттәрҙе, ҡобайырҙарҙы, бәйеттәрҙе, мәҙхиәләрҙе тыңларға насип булды. Башҡарыусыларҙың бер нисәһе Ә.Усманованың мөнәжәтен, ҡобайырын башҡарҙы.Үрнәк ауылынан ҡатнашыусыларҙың күп булыуы ҡыуаныслы хәл.